BAGUIO CITY-Kinemmeg dagiti otoridad ti maysa a high ranking leader ti New Peoples Army nga addaan iti patong iti ulona 1.8 Billion pisos sadiay Tabangaoen, Balili, La Tinidad, Benguet.
Nabigbig daytoy a ni Corsio Ganima Ebeng alyas "Tribal/Toy-ob", 55-anyos, maysa a commanding officer ti grupo a Larangang Guerilla ni Ganima nga agraraira iti nagbeddengan ti Abra, Mt. Province, ken Ilocos Sur.
Iti agdama, sumangsango daytoy iti 6 counts ti kaso a murder ken rebellion kalpasan ti panangsanebda iti convoy a nang-escort iti bangkay ti maysa a suldado a maiyawid koma iti balay daytoy sadiay Tucocan, Bontoc, Mt. province a nakatayan ti siyam a suldado idi July tawen 2003.
Dinayaw met ti dadaulo ti PROCOR ti operating team iti panangkemmegda iti NPA leader, a pammaneknek iti nainget a panangipatungpalda iti linak ken kapia kasta metten ti dakkel nga akkem ti komunidad iti panagtulongda kadagiti pulis.
Kabayatanna, ginuyugoy met ti PROCOR dagiti nabatbati a kameng ti CPP-NPA a sumuko dagitoy iti gobyerno ken makibinadangda iti kapulisan.
ilo_Latn ilo_Latn ilo_Latn ilo_Latn ilo_Latn